વડોદરામાં વહેલી સવારથી વરસાદની ધીમેધારે શરૂઆત થઇ. ધીમી ધારે શરૂ થયેલો વરસાદ ખેડૂતો માટે કાચા સોના સમાન સાબિત થઇ રહ્યો છે. લાંબા સમય રાહ જોવડાયા બાદ મેઘ મહેર થતાં નાગરિકોમાં આનંદ સાથે વાતાવરણમાં ઠંડક પ્રસરી ગઇ છે. તો આ તરફ અમદાવાદમાં આજે સાર્વત્રિક વરસાદ પડ્યો છે. લાંબી રાહ જોવડાવ્યા બાદ વરસાદે ધમાકેદાર એન્ટ્રી કરતા લોકોએ રાહત અનુભવી છે. વરસાદ પડતા અનેક વિસ્તારોમાં વૃક્ષો ધરાશાયી થયા હતા. સૌથી વધુ વરસાદ પૂર્વ ઝોનમાં નોધાયો હતો. તો વરસાદ પડતા જ પૂર્વમાં ભુવા અને પાણી ભરાયાના બનાવો સામે આવ્યા છે. તો બીજી તરફ હવામાન વિભાગ દ્વારા અગામી 24 કલાકમાં ભારે વરસાદની આગાહી કરવામાં આવી છે.